לאחר שעזבו את פריירה ועיריית איטגווי המשיכה להטיל וטו על חזרת הקבוצה לעיר, עברה אגילס דוראדס לעיר ריונגרו ושינתה את שמה ב-22 בינואר 2016 לאגילס דוראדס ריונגרו. עיריית ריונגרו ראתה בכך הזדמנות נהדרת לחזור ולהיות עם קבוצה בליגה הבכירה לאחר שבמשך יותר משני עשורים יוצגה על ידי דפורטיבו ריונגרו שכיום קרויה איטגווי לאונס. משחקיה הביתיים של אגילס דוראדס עברו לאצטדיון אלברטו גריסאלס שבריונגרו.
אצטדיון.
לאחר שעברו לריונגרו, בחרו מנהלי הקבוצה את האצטדיון הזה כביתי של המועדון ואף החליפו את הדשא מלאכותי בדשא טבעי.
הנהר גרין
טיטאנומירמה
טיטאנומירמה (שם מדעי: "Titanomyrma"; מילולית: "Titan" - טיטאן, "Myrmex" - נמלה, כלומר "נמלה טיטאנית") היא סוג של נמלה פרהיסטורית מתקופת האאוקן שבעידן הקנוזואיקון אשר נחשבת לנמלה הגדולה ביותר מעולם. בעבר נחשבו לחלק מהסוג הנכחד פורמיקיום, עד ל-2011 אז הופרדו לסוג עצמאי. מאובניהם השתמרו בתוך סלעים.
נמלה זו הייתה גדולה יותר מכל שאר הנמלים. בעוד הגדולות שבנמלים המודרניות, פועלות של נמלי גדוד אפריקניות מסוג "Dorylus", מגיעות לאורך חמישה סנטימטרים, הגיעו הזכרים בסוג נמלה זה לאורך שלושה סנטימטרים, והמלכה לאורך שישה סנטימטרים ולמוטת כנפיים באורך 15 סנטימטרים. המאובנים היו בעלי בטן עגלגלה ומובלטת.
נמלים אלה היו אולי בעלי חומצה פורמית אותה פלטו לצורך הגנה והיו כנראה קרובים לנמלי הגדוד, כך שהם ניזונו בעיקר מציד ופשיטה ברחבי היערות על טרף הגדול מהם. נמלים אלה היו הנמלים הגדולות הראשונות שנמצאו באמריקה הצפונית, וייתכן שהועברו ליבשת מאירופה באמצעות גשרים או על צמחים נסחפים. התאוריה בה הנמלים הגיעו מאמריקה הצפונית לאירופה, שהייתה קרה יותר, נשללה.
שלמה קרעי
שלמה קַרְעי (נולד ב-6 באפריל 1982, י"ג בניסן ה'תשמ"ב) הוא חבר הכנסת מטעם הליכוד, לאחר שנבחר כנציג מחוז הנגב בבחירות הפנימיות בליכוד. רואה חשבון במקצועו, דוקטור להנדסת תעשייה וניהול, היה מרצה באוניברסיטת בר-אילן.
קורות חיים.
נולד ברמת גן, בן בכור למשפחה בת שבעה עשר ילדים וכן שני ילדי אומנה. אמו מזל ואביו הרב דוד קרעי עלו מג'רבה שבתוניסיה. כשהיה בן ארבע עברה משפחתו למושב זִמרת שבנגב הצפוני-מערבי, בשל מינוי אביו לרב המושב. בהמשך הקים אביו את מוסדות החינוך 'אוהל משה' שבתחום המועצה האזורית שדות נגב.
בגיל 11 התחיל שלמה קרעי, כאביו, ללמוד בישיבת כסא רחמים. לאחר שסיים ישיבה קטנה עבר ללמוד במשך שנה בישיבת מרכז הרב ולאחר מכן השלים לימודי בגרות ופסיכומטרי ב. שירת בגדוד 97 של הנח"ל החרדי, והשתחרר משירותו הסדיר בדרגת סמל ראשון. משרת במילואים בחטיבת הגפן.
לאחר שחרורו מצה"ל למד במרכז האקדמי לב לתואר ראשון בחשבונאות ניהולית ומערכות מידע ולאחר שקיבל רישיון רואה חשבון החל לעבוד בחברה ציבורית בבאר שבע. בשנת 2011 השלים תואר שני במחלקה להנדסת תעשייה וניהול באוניברסיטת בן-גוריון בנגב, ובשנת 2013 השלים שם את עבודתו לתואר דוקטור בהנחיית פרופסור דביר שבתאי, בנושא תזמון במכונות רב תכליתיות. מחקריו עוסקים בתחומים המשתייכים למתמטיקה שימושית ולמדעי המחשב – תזמון ואופטימיזציה. בין השנים 2012–2019 פרסם 11 מאמרים אקדמיים.
בין השנים 2006–2013 היה מרצה מן החוץ במחלקה לניהול תעשייתי במכללה האקדמית ספיר, ובחלק מאותן שנים חבר הוועד האקדמי במוסד. במקביל, בין השנים 2009–2014 היה מרצה במחלקה להנדסת תעשייה וניהול באוניברסיטת בן-גוריון. בשנת 2014, התמנה למרצה קבוע במחלקה לניהול באוניברסיטת בר-אילן.
כחבר הכנסת.
בשנת 2019 מונה לראש מטה החרדים בקמפיין הבחירות, נבחר לייצג את מחוז הנגב במפלגת הליכוד, הוצב במקום ה-25 ברשימתה לכנסת העשרים ואחת ונבחר לכנסת. בשבוע הראשון לכהונתו יצא נגד תופעת חקיקת היתר, שבמסגרתה הוגשו מעל 900 הצעות חוק תוך יממה.
לקראת הבחירות לכנסת ה-22, וכן לקראת הבחירות לכנסת ה-23 שומרה הרשימה כמעט לחלוטין והוא הוצב במקום ה-27 ונבחר לכנסת.
בכנסת ה-23 היה יושב ראש השדולה למען ישראל דמוקרטית והשדולה למען הנגב, ומונה ליו"ר ועדת המשנה לענייני הנגב. נושא עיסוק נוסף שלו הוא הנושא הכלכלי, למשל במאבק מול הבנקים על תשלומי משכנתא. חוק שהציע להארכת תקופות ודחיית מועדים בענייני הליכי מס מוזג בחוק ממשלתי. הוביל עם שר האוצר ישראל כ"ץ בוועדת הכספים אישורה של תוספת של כ-20% בדמי אבטלה למי שהוא מתחת לגיל 28 עם ילד אחד לפחות ויזם הצעת חוק לבחירה ישירה בתוספת שיטת הבונוס להשגת רוב קואליציוני.
לקראת הבחירות לכנסת ה-24 הוצב קרעי במקום ה-24 ומונה ליו"ר מטה טוהר הבחירות של הליכוד. לקראת הבחירות לכנסת ה-25 התמודד קרעי בפריימריז של הליכוד וזכה במקום ה-13.
חיים אישיים.
שלמה קרעי הוא אח בכור במשפחה בת ארבעה בנים ו-13 בנות.
קרעי נשוי לאפרת – מורה בבית ספר יסודי במושב בית הגדי – ולהם שבעה ילדים. בעבר התגוררו בבאר שבע ובזמרת, ונכון ל-2021 מתגוררים בשדרות.
היכל התהילה של כדורסל המכללות
היכל התהילה הלאומי של כדורסל המכללות (באנגלית: National Collegiate Basketball Hall of Fame) הוא היכל תהילה ומוזיאון הממוקם בעיר קנזס סיטי שבמיזורי, ארצות הברית. היכל זה הוא משלים להיכל התהילה של הכדורסל, ומונצחים בו אישים שתרמו באופן משמעותי לליגות כדורסל המכללות בארצות הברית.
ההיכל נחנך בשנת 2006, וב-17 בנובמבר נערך בו טקס ההנצחה הראשון. בטקס זה הוצגו 172 כדורסלני עבר, מאמנים ותורמים אחרים כחלק מהמחזור המייסד של היכל התהילה. אוסקר רוברטסון, ביל ראסל, דין סמית', ג'ון וודן, ומשפחתו של ג'יימס נייסמית' נבחרו לייצג את המחזור כולו בטקס ההנצחה.
מאז שנת 2007 נוספים להיכל מדי שנה בין שישה לעשרה חברים חדשים. עד מחזור 2020 (כולל), הוצגו בהיכל התהילה בסך הכול 156 כדורסלנים, 84 מאמנים, 33 "תורמים" ו-4 קבוצות.
אאוגוסטו פינושה
אאוגוסטו פינוצ'ט
אוגוסטו פינוצ'ט
יוניקה מינונה
יוניקה מינונה (ברומנית: Ionică Minune; נולד ב-13 בפברואר 1959) הוא שם הבמה של האקורדיוניסט הרומני אנה גאורגה (Ene Gheorghe), שכונה גם "מלך האקורדיוניסטים".
ביוגרפיה.
אנה גאורגה נולד בכפר פייטרוסו, במועצה קוסטשט, במחוז בוזאו, במשפחה של צוענים מוזיקנטים. לסב של אנה גאורגה, הקובזר יון פטריקה (Ion Petrică), היו 11 בנים וכולם היו לאוטארים. כבר בגיל ארבע, בהדרכת אביו, התחיל גאורגה לנגן באקורדיון.
אנה גאורגה למד בבית הספר והיה תלמיד טוב, ששאף להיות שוטר, אולם אביו חלה ומת, והוא נאלץ בנסיבות אלה לצאת לעבוד כאקורדיוניסט, כדי לעזור בכלכלת המשפחה. בגיל 17 התחתן ועבר עם רעייתו לבוקרשט. הוא קיבל את כינויו, יוניקה מינונה (מינונה ברומנית פירושו "פלא") מחברו, נגן הצימבלום טוני יורדקה, שהתפעל מנגינתו, ונהג להציגו בשם זה בפני הציבור.
מינונה התפרנס היטב מנגינתו ולדבריו הרוויח יותר מזמרים והיה מקבל עבור ערב אחד יותר משכר חודשי של מנהל בית חרושת. מ-1979 התחיל להופיע גם מחוץ לרומניה, בצרפת, בספרד, באיטליה, ביפן, בגרמניה ואפילו במלזיה.
בתחילת שנות התשעים של המאה העשרים עבר מינונה להתגורר בצרפת ואפילו קיבל אזרחות צרפתית. בתקופה זו המציא את הסגנון המוזיקלי jazz manouche. ב-2006 שב והתיישב ברומניה.
מינונה חסר השכלה מוזיקלית מסודרת ואינו יודע לקרוא תווים. הוא אוהב בעלי חיים ומגדל כלבים וחתולים. מינונה אוהב ביגוד והנעלה איכותיים, של יצרנים מפורסמים ויש לו יותר מ-300 חליפות. פעם ייבא מיפן 2,5 טונות של בגדים ונעליים לצרכיו האישיים. יש לו גם מבחר גדול של שעוני יד, צמידים, מצתים, שרשראות וטבעות.
שיטת הדלתה
שיטת הדלתה בסטטיסטיקה היא תוצאה המאפשרת את אמידת השונות של פונקציה של אמד לפרמטר, כאשר התפלגותו האסימפטוטית של האמד היא נורמלית וסטיית התקן של האמד ידועה או ניתנת לאמידה.
היסטוריה.
סקירה של ההיסטוריה של שיטת הדלתה ניתנה על ידי והר הוף ומכתב תשובה מאת פורטנוי.
הרעיון שליו מבוססת שיטת הדלתה היה ידוע כבר במאה התשע עשרה. ב-1838 הוצג הרעיון הבסיס על ידי בסל, וב-1838 הוא הוצג בספרו של איירי. השימוש הסטטיסטי הראשון בשיטה נעשה ככל הנראה ב-1928 על ידי קלי. הניסוח הפורמלי הוצג ב-1935 על ידי דוב.
שיטת הדלתה.
משפט
תהי formula_1 סדרה של משתנים מקריים בעלת התפלגות אסימפטוטית נורמלית, ובאופן פורמלי formula_2, כאשר formula_3 ו-formula_4 קבועים ממשיים, ו-formula_5 מציין התכנסות בהתפלגות.
כן תהא formula_6 פונקציה הגזירה בנקודה formula_3 כך ש-formula_8 רציפה ו-formula_9.
אזי: formula_10.
הוכחה:
על פי משפט הערך הממוצע של לגראנז' (משפט ערך הביניים) קיים formula_11 כך ש-formula_12, כך ש-formula_11 נמצא בין formula_1 ובין formula_3. (זהו למעשה פיתוח טיילור של formula_6 סביב formula_3.)
נסדר מחדש את האיברים ונכפיל ב-formula_18, ונקבל כי formula_19.
מכיוון ש-formula_20 (כאשר formula_21 מציין התכנסות בהסתברות) מקבלים כי formula_22, ומכיוון ש-formula_8 רציפה אנו מקבלים כי גם formula_24.
כזכור, על פי תנאי המשפט formula_2, ולכן על פי משפט סלוצקי מקבלים באופן מיידי כי formula_10.
הערה: ניתן להוכיח כי השגיאה בקירוב שואפת בהסתברות לאפס. כן קיימת גרסה רב ממדית.
דוגמאות.
ריבוע התוחלת.